**SAS Nr. 100/04.02.2021**

**UVABc. nr. 1661/04.02.2021**

**RAPORT DE ACTIVITATE**

**al SOCIETĂȚII ANTREPRENORIALE a STUDENȚILOR**

**din UNIVERSITATEA „VASILE ALECSANDRI” din BACĂU**

**2020**

***Generalități***

În anul 2020 au continuat activitățile demarate în anii anteriori privind dezvoltarea spiritului antreprenorial al studenților, absolvenților și cadrelor didactice din UVAB.

***În condiții de pandemie de coronavirus, Consiliul executiv al SAS*** a rămas același din 2019 compus din:

* *Cadre didactice:*

Facultatea de Inginerie –prof. univ. dr. ing. Topliceanu Liliana, expert formare

Facultatea de Științe – lector univ. dr. Ardeleanu Roxana, expert T.I.C.

Facultatea de Științe Economice – conf. univ. dr. Mironescu Roxana, președinte, expert coordonare și formare

Facultatea de Litere – Conf. univ. dr. Petronela Savin; expert comunicare

Facultatea de Științe ale Mișcării și Sport – conf. univ. dr. Constantin Șufaru, expert formare

* *Reprezentant SAS* - Dr. ing. Daniela Florescu, expert coordonare și centralizare materiale.
* *Reprezentanți ai mediului de afaceri* și anume:

Camera de Comerț și industrie Bacău, dl. director general Mihai Tulbure;

Camera de Comerț și industrie România-Moldova dl G. Vieru;

Administrația Județeană a Finanțelor Publice Bacău, dl. Bădioiu Dragoș;

Uniunea Națională a Patronatelor cu Capital Privat din România, Bacău- d-na Nadia Isăilă;

Patronatul IMM Bacău, președinte - d-l Dan Mălin Popa;

* *Student / masterand reprezentativ din fiecare facultate a UVAB*:

Andreea Spulber– masterand I– Facultatea de Științe Economice

Cezar Papară – student, Informatică III – Facultatea de Științe;

Florina FERARU– masterand I – Facultatea de Inginerie;

Monica MARIA ROTARIU – masterand II – Facultatea de Științe ale Mișcării Sportului și Sănătății

Denisa GHERMAN –masterand II – Facultatea de Litere.

***Biroul executiv al SAS*** în condiții de pandemie a fost format din:

Președinte: Mironescu Roxana

Membri: Topliceanu Liliana;

Florescu Daniela.

***Evenimente SAS***

***Februarie 2019***

**CONFERINȚA** ***LIVE 2 LEAD, EDIȚIA A DOUA***

În zilele de 27 și 28 februarie a avut loc conferință videocast organizată de Grupul de Inițiativă John Maxwell Team Bacău împreună cu Grupul de Inițiativă Antreprenorială „Fabricat în BACĂU”. La acest eveniment au participat (studenți, masteranzi, doctoranzi, cadre didactice UVAB, absolvenți de maxim 3 ani ai UVAB): 170 de persoane în ziua de 27.02.2020 și 140 de persoane în ziua de 28.02.2018. Evenimentul a fost onorat de prezența unor oameni de afaceri locali, care și-au prezentat afacerile și modul cum au reușit să ajungă la performanță.

Alte informații: <https://antreprenoriatsas.wordpress.com/live2lead-2020/>

***Martie 2020***

Demararea procedurilor de pregătire a dosarului proiectul FDI 2020 cu titlul ***„Susținerea Spiritului Antreprenorial al Studenților din UVAB”*** privind dezvoltarea activităților specifice desfășurate de SAS (antrenarea unui număr de 50 de studenți, din ciclul de licență, în activități de informare și identificare a competențelor și abilităților antreprenoriale).

***Mai 2020***

1. ***CONCURSUL ANUAL DE ESEURI MOTIVAȚIONALE***

În condiții de pandemie de coronavirus, în cadrul Concursului anual de eseuri motivaționale organizate de SAS-UVABc. s-au înscris electronic 7 eseuri realizate după cum urmează:

-1 eseu al unei studente din UVABc;

- 5 eseuri ale elevilor Liceului tehnologic „J. M. Elias” din Sascut.

- 1 eseu al unei studente de la Facultatea de Arte Decorative și Design, Universitatea de Artă și Design Cluj-Napoca.

S-au acordat premii, iar cele mai bune eseuri vor fi publicate în revista SAS-ului din 2021.

Alte informații: <https://antreprenoriatsas.wordpress.com/eseu-motivational/>

1. ***REVISTA”TÂNĂR ANTREPRENOR ÎN ROMÂNIA***”, nr.3/2020, apariție anuală cu ISSN 2602-0300.

***Iunie 2020***

***LANSARE PROIECT CNFIS-FDI-2020-0211*** cu titlul ***„Susținerea Spiritului Antreprenorial al Studenților din UVAB”:***

Domeniul vizat: 4. Înființarea și susținerea activităților societăților antreprenoriale studențești (SAS) din cadrul universităților.

Perioada de implementare a proiectului este mai –  decembrie 2020;

Buget:  100 000 lei

Grup țintă: 50 de studenți informați și instruiți în antreprenoriat.

Director de proiect este Conf. univ. dr. Roxana MIRONESCU – Preşedinte SAS UVAB.

*Obiectivele operaționale* ale proiectului sunt:

O1. Dezvoltarea de competențe și abilități antreprenoriale pentru studenți:

O2. Sprijinirea de inițiative de afaceri ale studenților.

Alte informații: <https://antreprenoriatsas.wordpress.com/anunt-proiect/>

***Iulie, august, septembrie 2020***

Activități specifice proiectului CNFIS-FDI-2020-0211:

* Lansarea competiției planurilor de afaceri;
* monitorizarea achizițiilor prevăzute în proiectul FDI;
* amenajarea sălii C214, etaj 2, din corpul C al UVAB;
* dotarea corpului C al UVAB. cu un nou sistem audio-video performant;
* realizarea documentelor (suport de curs, mape pentru cursanți, orare, contract de prestări servicii consultanță în afaceri cu trainerii din Piatra Neamț etc.) necesare pentru buna desfășurare a cursurilor de „Competențe antreprenoriale”.

Alte informații: <https://antreprenoriatsas.wordpress.com/competitie-plan-de-afaceri/>

***Octombrie 2020***

1. ***CURSUL „COMPETENȚE ANTREPRENORIALE”***

Cursul „Competențe antreprenoriale” a fost derulat în cadrul proiectului „*SUSȚINEREA SPIRITULUI ANTREPRENORIAL AL STUDENȚILOR DIN UVAB”, CNFIS-FDI-2020-0211.* Cursul s-a adresat exclusiv studenților din UVAB și are autorizare A.N.C. Cursul s-a desfășurat la Universitatea „Vasile Alecsandri” din Bacău, în perioada 9 octombrie – 13 decembrie 2020, online, pe platforma Microsoft Teams. Formatorii cursului au fost conf. univ. dr. Roxana Mironescu, lector univ. dr. Drăgoi Cristian - UVAB și experți formatori de la Rubik Hub, ADR Piatra-Neamț.

Alte informații: <https://antreprenoriatsas.wordpress.com/curs-competente-antreprenoriale/>

1. ***ATELIERELE DE LUCRU desfășurate în cadrul proiectului FDI 2020***

Vineri 30 octombrie 2020, pe platforma Microsoft TEAMS, ora  16  a avut loc primul atelier din grupa celor 4 cu scopul de  a cunoaște manageri și oameni de afaceri locali și regionali. Primul atelier a fost coordonat de d-na lector Cerescu Ioana de la RubikHub Piatra Neamț și a avut-o ca invitată pe Diana Miron, CEO al JSLeague și JSKids. La întâlnire au participat 17 studenți și 3 cadre didactice, membre CEx. SAS.

Sâmbătă 31 octombrie 2020, pe platforma Microsoft TEAMS, ora 10  a avut loc cel de al doilea atelier din grupa celor 4 cu scopul de  a cunoaște manageri și oameni de afaceri locali și regionali. Acest atelier a fost coordonat de d-na lector Cerescu Ioana de la RubikHub din Piatra Neamț și l-a avut ca invitat pe RADU GRIGORE, Business Analyst Anais Digital. La întâlnire au participat 10 studenți și 3 cadre didactice, membre CEx. SAS.

Alte informații: <https://antreprenoriatsas.wordpress.com/ateliere-de-lucru/>

***Noiembrie 2020***

1. ***ATELIERELE DE LUCRU desfășurate în cadrul proiectului FDI 2020***

Vineri 6 noiembrie 2020, pe platforma Microsoft TEAMS, ora 17  a avut loc cel de al treilea atelier din grupa celor 4 cu scopul de  a cunoaște manageri și oameni de afaceri locali și regionali. Acest atelier a fost coordonat de d-nul lector dr. Drăgoi Cristian, cadru didactic în cadrul Facultății de Științe ale Mișcării, Sportului și Sănătății din UVAB.  El l-a avut ca invitat pe Ionuț Ștefănescu, alpinist, practicant de arte marțiale, arbitru internațional, profesor-coordonator al Cercului de Orientare Turistică de la Palatul Copiilor din Piatra-Neamţ. La întâlnire au participat 26 studenți și 3 cadre didactice, membre CEx. SAS.

Vineri 13 noiembrie 2020, pe platforma Microsoft TEAMS, ora 17  a avut loc cel de al patrulea atelier din grupa celor 4 cu scopul de  a cunoaște manageri și oameni de afaceri locali și regionali. Acest atelier a fost coordonat de conf. univ. dr. Mironescu Roxana, cadru didactic în cadrul Facultății de Științe Economice și director de proiect FDI 2020 și l-a avut ca invitat pe Alexandru Gherasim, un tânăr antreprenor din Bacău. La întâlnire au participat 21 studenți și 2 cadre didactice, membre CEx. SAS.

Alte informații: <https://antreprenoriatsas.wordpress.com/ateliere-de-lucru/>

1. ***BT – Hai la practică cu zâmbete!***

Workshop organizat de SAS în colaborare cu Banca Transilvania în cadrul unui proiect POCU 2014-2020, beneficiar fiind BT. La această acțiune au participat un număr de 25 de studenți ai Facultății de Științe economice, anul II, de la toate specializările acesteia. Această activitate s-a finalizat cu un intership derulat pe durata a 3 săptămâni, pentru 5 studenți de la programele de studii AA și MK-IF.

***Decembrie 2020***

1. ***FINALIZAREA CURSULUI*** ***„COMPETENȚE ANTREPRENORIALE”***

Joi 10 decembrie și vineri 11 decembrie 2020 au avut loc probele teoretică și practică a examenului de certificare a cursului.

Din cei 58 de studenți înscriși în grupul-țintă în cadrul proiectului, au finalizat cursul de „Competențe antreprenoriale” 28 de studenți, de la toate facultățile din UVAB, cu o rata de promovabilitate de 100%.

Alte informații:<https://antreprenoriatsas.wordpress.com/>

1. ***CONFERINȚA DE ÎNCHIDERE A PROIECTULUI CNFIS-FDI-2020-0211***

Luni, 14 decembrie 2020, ora 19:00, pe platforma Microsoft Teams a avut loc Conferința finală a Proiectului CNFIS-FDI-2020-0211, proiect cofinanțat din Fondul de Dezvoltare Instituțională 2020.

La conferință au participat cadre didactice universitare (Drăgoi Cristian), membri CEx. SAS (Roxana Mironescu, Roxana Ardeleanu, Daniela Florescu) și numeroși studenți reprezentând toate cele 5 facultăți ale UVAB. Cele mai bune planuri de afaceri ale studenților participanți au fost premiate. Scopul evenimentului l-a reprezentat promovarea rezultatelor obţinute ȋn cadrul proiectului, prezentarea obiectivelor ȋndeplinite, a lecţiilor ȋnvăţate de-a lungul implementării, a impactului asupra partenerilor implicati, a soluţiei informatice şi a beneficiilor implementării iniţiativei.

Alte informații: <https://antreprenoriatsas.wordpress.com/conferinta-de-inchidere/>

Data: 4.02.2021

Vizat,

Președinte SAS, Întocmit,

***Conf. univ. dr. Roxana Mironescu Dr. ing. Daniela Florescu***